nahid-hub/BLUGE-bengali-wikipedia-section-title-prediction huggingface dataset:
"আরও দেখুন: রামকৃষ্ণ পরমহংসের মূল্যায়ন#রামকৃষ্ণের তন্ত্রসাধনা"

১৮৬১ সালে ভৈরবী ব্রাহ্মণী নামে গৈরিক বস্ত্র পরিহিতা এক যোগিনী দক্ষিণেশ্বরে উপস্থিত হন । তার প্রকৃত নাম ছিল যোগেশ্বরী এবং বয়স ছিল চল্লিশের কাছাকাছি। দক্ষিণেশ্বরে আগমনের পূর্বে তার জীবন সম্পর্কে বেশি কিছু জানা যায় না। তবে তিনি ছিলেন শাস্ত্রজ্ঞা ও তন্ত্র ও বৈষ্ণব সাধনে সিদ্ধা।
শ্রীরামকৃষ্ণ ভৈরবীর কাছে তার ভাবতন্ময়তা ও দৈহিক পীড়ার বর্ণনা দিলেন। ভৈরবী তাকে এই বলে আশ্বস্ত করলেন যে তিনি পাগল হয়ে যাননি; বরং আধ্যাত্মিক ‘মহাভাব’ তাকে আশ্রয় করেছে। এই মহাভাবের বশেই তিনি দিব্যপ্রেমে মাতোয়ারা হয়ে উঠেছেন। বিভিন্ন ভক্তিশাস্ত্রের উদাহরণ দিয়ে তিনি দেখালেন রাধা ও চৈতন্য মহাপ্রভুরও একই ভাব উপস্থিত হয়েছিল। ভৈরবী তার দৈহিক পীড়া অবসানের নিদানও দিলেন।

ভৈরবীর পথনির্দেশনায় শ্রীরামকৃষ্ণ তন্ত্রমতে সাধনা শুরু করলেন। এই সাধনায় তার সমস্ত শারীরিক ও মানসিক পীড়ার উপশম হল। ভৈরবীর সহায়তায় তিনি তন্ত্রোল্লেখিত ৬৪ প্রকার প্রধান সাধন অভ্যাস করলেন। জপ ও পুরশ্চরণের মতো মন্ত্রসাধনায় চিত্ত শুদ্ধ করে পূর্ণ আত্মনিয়ন্ত্রণ স্থাপন করলেন। তন্ত্রসাধনায় সাধারণত বামাচারের মতো ধর্মবিরোধী পন্থাও অভ্যাস করতে হয়; যার মধ্যে মাংস ও মৎস্য ভক্ষণ, মদ্যপান ও যৌনাচারও অন্তর্ভুক্ত। শ্রীরামকৃষ্ণ ও তার জীবনীকারগণের কথা থেকে জানা যায়, শেষোক্ত দুটি তিনি অভ্যাস করেননি, শুধুমাত্র সেগুলির চিন্তন করেই কাঙ্খিত সাধনফল লাভ করেছিলেন। শ্রীরামকৃষ্ণ বামাচারকে একটি জ্ঞানমার্গ বলে উল্লেখ করলেও, অন্যদের এই পথে সাধন করতে নিষেধ করতেন। পরে তার প্রধান শিষ্য স্বামী বিবেকানন্দ যখন তাকে বামাচার সম্পর্কে প্রশ্ন করেন, তিনি বলেন, “(এই পথ) বড় কঠিন, ঠিক রাখা যায় না, পতন হয়।”
ভৈরবী শ্রীরামকৃষ্ণকে কুমারী পূজা শিক্ষা দেন। এই পূজায় কোনও কুমারী বালিকাকে দেবীজ্ঞানে পূজা করা হয়। এছাড়াও ভৈরবীর নির্দেশনায় শ্রীরামকৃষ্ণ কুণ্ডলিনী যোগেও সিদ্ধ হন। ১৮৬৩ সাল নাগাদ তার তন্ত্রসাধনা সম্পূর্ণ হয়।

শ্রীরামকৃষ্ণ ভৈরবীকে মাতৃভাবে দেখতেন। অন্যদিকে ভৈরবী তাকে মনে করতেন ঈশ্বরের অবতার। তিনিই প্রথম ব্যক্তি যিনি প্রথম সর্বসমক্ষে শ্রীরামকৃষ্ণকে অবতার বলে ঘোষণা করেন। কিন্তু নানা লোকের কথা শুনেই শ্রীরামকৃষ্ণ নিজে তার অবতারত্ব সম্পর্কে উদাসীন ছিলেন। যাই হোক, ভৈরবীর নিকট তন্ত্রসাধনা তার আধ্যাত্ম-সাধনের একটি অত্যন্ত গুরুত্বপূর্ণ পর্ব বিবেচিত হয়।

সঠিক অনুচ্ছেদ শিরোনাম কোনটি?
titleA. শেষ জীবন
titleB. প্রভাব
titleC. ভৈরবী ব্রাহ্মণী ও তন্ত্রসাধনা
titleD. বিবাহ
উত্তর: titleC
রাজমালা, চট্টগ্রামের ইতিহাস, বঙ্গদেশের ইতিহাস ও চট্টগ্রাম জেলা গেজেটিয়ারের সূত্রে জানা যায়, অতি স্মরণাতীত কাল থেকে খ্রিস্টীয় ১০ম শতাব্দী পর্যন্ত চট্টগ্রাম অঞ্চল ত্রিপুরা রাজ্যের সাথে সংযুক্ত ছিল। অর্থাৎ তখন থেকে এ অঞ্চলে বসবাস করে আসছে ত্রিপুরারা। দশম শতাব্দীর পরবর্তীকালে চট্টগ্রাম অঞ্চলের উপর শাসন কর্তৃত্ব নিয়ে প্রথমে ত্রিপুরা রাজের সাথে আরাকান রাজের এবং দ্বাদশ শতাব্দীর পরবর্তীকাল থেকে ত্রিপুরা, আরাকান ও গৌড়বঙ্গের মধ্যে ত্রিমুখী যুদ্ধ বিগ্রহাদি সংঘটিত হয়। ত্রিপুরাদের পর পরবর্তীতে বৌদ্ধ ধর্মাবলম্বী চীনা-তিব্বতি ভাষা পরিবারের অন্তর্গত মঙ্গোলয়ড ১৪টি জাতিগোষ্ঠী এখানে ইতিহাসের বিভিন্ন সময়ে এই অঞ্চলে এসে বসবাস শুরু করে। প্রধান তিনটি সম্প্রদায়- চাকমা, ত্রিপুরা এবং মারমাসহ সাড়ে ১৫ লক্ষ (২০১১ সালের পরিসংখান) জনসংখ্যা বসবাস করছে। এরা ছাড়াও আছে তঞ্চঙ্গ্যা, লুসাই, পাংখো, ম্রো, খিয়াং, বম, খুমি, চাক, গোর্খা, অসমীয়া, সাঁওতাল এবং বিপুল সংখ্যক বাঙালি। ১৯৪৭ সালে ভারত বিভক্তির সময় এখানকার জাতিগোষ্ঠীর বাঙালি ছিল মাত্র ২ শতাংশ। আশির দশকে সমতল থেকে প্রায় ৫ লক্ষ বাঙালিকে পার্বত্য এলাকায় সেটল করে এখানকার জাতিগোষ্ঠীর অনুপাতকে পরিবর্তন করা হয়েছিল। ফলে ১৯৪৭ সালের আদিবাসী-বাঙালির অনুপাত ৯৮:২ বর্তমানে ৪৮:৫২ তে দাঁড়িয়েছে। পার্বত্য চট্টগ্রামের আদিবাসীদের নিজ ভূমিতে সংখ্যালঘুতে পরিণত করেছে।

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. জাতিগোষ্ঠী
titleD. ইতিহাস
উত্তর: titleC
৩ সেপ্টেম্বর, ১৯০০ তারিখে বার্কশায়ারের রিডিং এলাকায় পার্সি চ্যাপম্যানের জন্ম। বাবা ফ্রাঙ্ক চ্যাপম্যান বিদ্যালয়ের শিক্ষক ও মা বার্থা ফিঞ্চ গৃহিনী ছিলেন। চ্যাপম্যানের বাবা তাকে ক্রিকেট খেলতে উদ্বুদ্ধ করতেন ও ব্যক্তিগতভাবে প্রশিক্ষণ প্রদান করতেন। বাবার প্রিপারেটরি স্কুল ফ্রিথহাম হাউজে প্রথম শিক্ষাগ্রহণ করেন। আট বছর বয়সেই বিদ্যালয়ের প্রথম একাদশে অন্তর্ভূক্ত হন। সেপ্টেম্বর, ১৯১০ সালে তিনি ওকহাম বিদ্যালয়ে যোগ দেন। প্রথম সেঞ্চুরি করার মাধ্যমে ক্রিকেটে আধিপত্য বিস্তার করেন ও ফুটবল দলে খেলেন। ১৯১৪ থেকে ১৯১৮ সালের মধ্যে আপিংহাম স্কুলে অধ্যয়ন করেন। তবে, পড়াশোনায় তেমন সুবিধে করতে পারেননি। দ্রুতলয়ে ক্রিকেটে তার দক্ষতা বাড়তে থাকে। ১৯১৬ সালের মধ্যে আপিংহাম প্রথম একাদশে ঠাঁই হয় তার। ব্যাটিং গড়ে বিদ্যালয়ে দ্বিতীয় স্থান দখল করেন যা তাকে সাধারণ জনগণের মধ্যে ব্যাপক পরিচিতি এনে দেয়। ১৯১৭ সালে তার রেকর্ডের আরও উত্তরণ ঘটে। ১১১.৩৩ গড়ে ৬৬৮ রান তুলেন। তন্মধ্যে, দুইটি অর্ধ-শতক, দুইটি শতক ও একটি দ্বিশতক ছিল যা শেষ পাঁচটি ইনিংসে আসে।

১৯১৮ সালে ৫২.৪৪ গড়ে ৪৭২ রান তোলার পাশাপাশি ১৫ উইকেট পান। পরের বছর দলের অধিনায়কের দায়িত্ব গ্রহণ করে ৭০.৭৭ গড়ে ৬৩৭ রানসহ ৪০ উইকেট সংগ্রহ করেন। খেলার এই ধারাবাহিকতা অব্যাহত রাখার কারণে ১৯১৯ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯১৮ ও ১৯১৯ সালে লর্ডসে অনুষ্ঠিত মর্যাদাসম্পন্ন বিদ্যালয়ের প্রতিনিধিত্বমূলক খেলায় অংশগ্রহণের জন্য নির্বাচিত হন। ১৯১৯ সালে আপিংহাম ত্যাগ করার পূর্বে তিনি তার প্রজন্মের অন্যতম উদীয়মান ক্রিকেটাররূপে আখ্যায়িত হন।

সঠিক অনুচ্ছেদ শিরোনাম কোনটি?
titleA. ১৯৩০ অ্যাশেজ সিরিজ
titleB. কেন্টে খেলার যোগ্যতা অর্জন
titleC. প্রারম্ভিক জীবন
titleD. মূল্যায়ণ
উত্তর: titleC
রশিদ চৌধুরী ছিলেন মূলত একজন তাপিশ্রী শিল্পী। তবে এছাড়াও তিনি চিত্ররচনা করেছেন তেলরঙে, টেম্পারায়, গোয়াশে এবং জলরঙে। পোড়ামাটিতে ভাস্কর্য ও বিভিন্ন মাধ্যমে ছাপাই চিত্রও তৈরি করেছেন। ফ্রেস্কো ও তাপিশ্রী মাধ্যমে অজুরার কাজও করেছেন। এর মধ্যে উল্লেখযোগ্য হলো, বাংলাদেশ কৃষি উন্নয়ন কর্পোরেশন (১৯৬৪), পাট বিপণন সংস্থা ও বাংলাদেশ ব্যাংক ভবন (১৯৭৬), বাংলাদেশ কৃষি বিশ্ববিদ্যালয় (১৯৬৯), গণভবনের (১৯৭৩) সার্বিক সজ্জার কাজ (অসমাপ্ত), ফরাসি সরকারের সংস্কৃতি মন্ত্রণালয় (১৯৬৩), এশীয় উন্নয়ন ব্যাংক (১৯৭৫), ইসলামিক ব্যাংক জেদ্দা (১৯৭৮) ইত্যাদি। জাতীয় সংসদ ভবন এবং ওসমানী স্মৃতি মিলনায়তনের জন্য বড়-আকৃতির তাপিশ্রী এবং টেরাকোটার কাজ করেছেন তিনি। এছাড়াও বাংলাদেশ সেনাবাহিনীর প্রধান কার্যালয়ে রয়েছে তার তৈরি টেরাকোটা মুরাল। দেশে এবং বিদেশের বিভিন্ন ভবন ও প্রতিষ্ঠানে তার শিল্পকর্ম সংগৃহীত রয়েছে।

এছাড়াও উল্লেখযোগ্য তাপিশ্রীর সংগ্রহ রয়েছে দেশের অভ্যন্তরে, বঙ্গভবন, বাংলাদেশ জাতীয় জাদুঘর, বাংলাদেশ শিল্পকলা একাডেমী, চট্টগ্রাম বিশ্ববিদ্যালয় জাদুঘর, চট্টগ্রাম সরকারি চারুকলা কলেজ (বর্তমানে চারুকলা অনুষদ, চট্টগ্রাম বিশ্ববিদ্যালয়), রাজশাহী বিশ্ববিদ্যালয় শহীদ স্মৃতি সংগ্রহশালায়। বিদেশে তাপিশ্রীর উল্লেখযোগ্য সংগ্রহশালার মধ্যে রয়েছে, ফ্রান্সের বৈদেশিক মন্ত্রণালয়, ভারতের জাতীয় জাদুঘর, মার্কিন যুক্তরাষ্ট্রে জাতিসংঘের মহাসচিব কার্যালয়, মিশরের রাষ্ট্রপতি ভবন, যুগোশ্লাভিয়ায় রাষ্ট্রপতি ভবন, ভারতের রাষ্ট্রপতি ভবন, অস্ট্রেলিয়ায় প্রধানমন্ত্রী ভবন, মিয়ানমারের প্রধানমন্ত্রী ভবন, ইত্যাদি।

অর্পিত-সম্পাদিত শিল্পকর্মের মধ্যে আরও রয়েছে ১৯৬৪ সালে নির্মিত মুরাল, ইস্সোয়াত সরকারি কলেজ, ফ্রান্স; ১৯৬৭ সালে নির্মিত তাপিশ্রী, পাট বিপণন সংস্থা, ঢাকা; ১৯৭৮-৮১ সালে তাপিশ্রী ও তৈলচিত্র, ব্যাংক অব ক্রেডিট অ্যান্ড কমার্স ইন্টারন্যাশনাল, ঢাকা; ১৯৭৯ সালে তাপিশ্রী, ব্যাংক অব ক্রেডিট অ্যান্ড কমার্স ইন্টারন্যাশনাল, চট্টগ্রাম; ১৯৮২ সালে তাপিশ্রী, ইন্টারন্যাশনাল ফাইনান্স অ্যান্ড ইনভেস্টমেন্ট কোম্পানি লিমিটেড, ঢাকা প্রভৃতি।

তার উল্লেখযোগ্য চিত্রকর্মের মধ্যে কয়েকটি হল, তেলচিত্র মাধ্যমে "ধান কাটা" (১৯৫৩), "প্রকৃতি" (১৯৬০), "দুর্বিনীত কাল" (১৯৮০), "চিত্রাঙ্গদা" (১৯৮৩), গুয়াশ মাধ্যমে "রঁদেভু" (১৯৬৮), "বাংলায় বিদ্রোহ" (১৯৭১), তাপিশ্রী মাধ্যমে "রোমান্স" (১৯৭০), "যাদুঘর" (১৯৭০), "সোনাভানু" (১৯৭০), "আমার সোনার বাংলা" (১৯৭৫), "আদম" (১৯৮২), "কাল বৈশাখী" (১৯৮৫) ইত্যাদি। এছাড়াও রয়েছে, "চাকমা তরুণী" (ড্রয়িং, ১৯৫৭), "ষড়ঋতু" (দেয়াল/তৈল/তাপিশ্রী, ১৯৬৭) ইত্যাদি।

সঠিক অনুচ্ছেদ শিরোনাম কোনটি?
titleA. প্রভাব
titleB. শিল্পী রশিদ চৌধুরী আর্ট গ্যালারি
titleC. শিল্পকর্ম
titleD. ব্যক্তিগত জীবন
উত্তর: titleC
ধলাটুপি পায়রার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। একসময় বাংলাদেশ, ভারত, মায়ানমার, থাইল্যান্ড, লাওস, ভিয়েতনাম ও কম্বোডিয়ার ঘন বনাঞ্চলসমূহে এরা সন্তোষজনক পর্যায়ে থাকলেও বর্তমানে এসব দেশে এরা খুব কম সংখ্যায় অবশিষ্ট রয়েছে। চীনের হাইনান দ্বীপ ও দক্ষিণ-পূর্ব তিব্বতে একসময় এদের দেখা গেলেও সাম্প্রতিক সময়ে সেখানে এদের দেখতে পাওয়ার কোন রেকর্ড নেই; দেশটিতে সম্ভবত প্রজাতিটি বিলুপ্ত হয়েছে। মালয় উপদ্বীপে পাখিটি অনিয়মিত। ভারতের উড়িষ্যা ও তৎসংলগ্ন এলাকা এবং উত্তর-পূর্ব ভারতে এদের খুব কম সংখ্যায় দেখা যায়। বাংলাদেশে প্রধানত সিলেটের চিরসবুজ বনে এদের দেখা মেলে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. খাদ্যাভ্যাস
titleC. বিচরণস্থল
titleD. বিবরণ
উত্তর: titleA
প্রথম ডাইনোসর ছিল দ্বিপদ। পরবর্তীকালে চার বার ডাইনোসরদের মধ্যে চতুষ্পদ দেহগঠনের আবির্ভাব হয়— ইউঅর্নিথোপোডা, সেরাটোপসিয়া, থাইরিওফোরা ও সরোপডোমর্ফা— এই চারটি ক্লেডের বিবর্তনের সময়। প্রত্যেক বারই এই ঘটনা সংশ্লিষ্ট প্রজাতির দেহের ক্রমবর্ধমান আয়তনের ফলে ঘটেছিল, আর প্রত্যেক বারই এই পরিবর্তন ছিল একমুখী, অর্থাৎ কোনো চতুষ্পদ ডাইনোসর থেকে কখনও আবার দ্বিপদ প্রজাতির বিবর্তন হয়নি।

ডাইনোসরদের মধ্যে অগ্রপদ বা হাতের তৃতীয়, চতুর্থ ও পঞ্চম আঙুলের আয়তন হ্রাস ও অবলুপ্তির একটা পরিষ্কার প্রবণতা দেখা যায়। ডাইনোসর হাতের প্রধান কাজ ছিল ভারী কিছু স্থানান্তর নয়, বরং আংশিকভাবে নমনীয় বুড়ো আঙুলের সাহায্যে কোনো কিছু আঁকড়ে ধরা। আঙুলের অবলুপ্তি বিশেষত টির‍্যানোসরিডদের একটা মূল বৈশিষ্ট্য বলা যায়; এদের বিসদৃশ্য রকমের খুদে হাতে মাত্র দু'টো করে নড়তে সক্ষম আঙুল থাকত।

সঠিক অনুচ্ছেদ শিরোনাম কোনটি?
titleA. অঙ্গ সঞ্চালন
titleB. খাদ্যের উৎসের প্রভাব
titleC. বিবর্তনীয় বৈশিষ্ট্য
titleD. অর্নিথোপোডা
উত্তর: titleA
এই উপন্যাসের কেন্দ্রীয় চরিত্র আলন্সো কিহানো (যদিও এই নাম বইয়ের শেষের দিকে দেওয়া হয়) হলেন একজন হিদাল্গো (নিম্ন স্পেনিয় অভিজাত সম্প্রদায়ের সদস্য)। তার বয়স ৫০ বছরের মত। তিনি লা মাঞ্চার একটি নামহীন স্থানে তার ভাইয়ের মেয়ে ও গৃহপরিচারিকা এবং একটি বালক যাকে বইয়ের প্রথম পরিচ্ছদের পরে আর দেখা যায় নি, তাদেরকে নিয়ে বাস করে। যদিও কিহানো যুক্তিবাদী মানুষ, তিনি খুতখুতে, গরম মেজাজী ও কম রসবোধের অধিকারী।

সঠিক অনুচ্ছেদ শিরোনাম কোনটি?
titleA. ১ম খণ্ড
titleB. ২য় খণ্ড
titleC. ইতিহাস
titleD. গল্প সংক্ষেপ
উত্তর: titleA
সাবেক ওয়েলস গার্ডসম্যান ও কাউন্টির সর্বাপেক্ষা নির্ভরযোগ্য অল-রাউন্ডার অ্যালেন ওকম্যান তার অপ্রত্যাশিত উচ্চতাকে ব্যবহার করে অফস্পিনে বাউন্স ছুড়তেন। ব্যাটিং উপযোগী পিচে সম্মুখের দিকে ড্রাইভ মারতেন। কাছাকাছি এলাকায় ফিল্ডিং করার ক্ষেত্রেও সবিশেষ দক্ষতার পরিচয় দিয়েছেন। সমগ্র খেলোয়াড়ী জীবনে ৫৯৪টি ক্যাচ ঝুলিতে পুড়েছেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. টেস্ট ক্রিকেট
titleD. খেলার ধরন
উত্তর: titleD
শোতীয়া বিদ্যালয়ে অধ্যয়ন করার সময় মৃদুলা বরুয়া বিদ্যালয়ের নাটক প্রতিযোগিতায় অংশ গ্রহণ করে তৃতীয় পুরস্কার লাভ করেন। মহাবিদ্যালয়ে অধ্যয়নরত সময়ে তিনি সদৌ অসম সূর্য বরা সোবরনী একাংক নাটক প্রতিযোগীতায় অংশ গ্রহণ করে প্রথম পুরস্কার প্রাপ্ত করেন। এখানেই অসমীয়া চলচ্চিত্র পরিচালক ও অভিনেতা আব্দুল মজিদ তার প্রতিভাকে আবিষ্কার করেন ও অসমীয়া চলচ্চিত্রে জগতে প্রবেশ করার সুযোগ প্রদান করেন।।
সঠিক অনুচ্ছেদ শিরোনাম কোনটি?
titleA. চলচ্চিত্রে অভিনয়
titleB. শৈশব
titleC. অভিনয় জগতে প্রবেশ
titleD. প্রযোজনা
উত্তর: titleC
প্রশান্ত কিশোর ১৯৭৭ সালে বিহারের রথাস জেলার করানে জন্মগ্রহণ করেন। তিনি পড়াশোনা করেছেন বক্সার জেলায় ও হায়দ্রাবাদে। হায়দ্রাবাদে প্রকৌশলবিদ্যায় পড়াশোনা শেষ হলে তিনি জাতিসংঘ উন্নয়ন কর্মসূচীতে জনস্বাস্থ্য বিশেষজ্ঞ হিসেবে কাজ করেছে। তিনি সেই চাকরি ছেড়ে দিয়ে নির্বাচন কৌশলী হিসেবে কর্মজীবন শুরু করেন ও সিটিজেন্স ফর অ্যাকাউন্টেবল গভর্নমেন্ট প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. ষোড়শ লোকসভা নির্বাচন
titleB. তানজানিয়ার রাষ্ট্রপতি ও আইনসভা নির্বাচন ২০১৫
titleC. প্রারম্ভিক জীবন
titleD. পশ্চিমবঙ্গ বিধানসভা নির্বাচন ২০২১
উত্তর: titleC
"মায়ের নূতন বাটী" মাতৃমন্দির মঠে অবস্থিত সারদা দেবীর নতুন বাড়ি। মঠের প্রধান প্রবেশদ্বারের পাশে একটি ছোটো দরজা দিয়ে নতুন বাড়িতে প্রবেশ করা যায়। এই অংশে অনেকগুলি ঘর দেখা যায়। এর মধ্যে বাঁদিকের প্রথম ঘরটিতে সারদা দেবী ১৯১৫ সালের মে মাস থেকে ১৯২০ সালের ফেব্রুয়ারি মাস পর্যন্ত বাস করেন। এই ঘরেও তার অনেক গৃহী, ব্রহ্মচারী ও সন্ন্যাসী ভক্ত তার কাছ থেকে দীক্ষা পেয়েছিলেন। পাশের ঘরটিতে সারদা দেবীর ভ্রাতুষ্পুত্রী নলিনী দেবী বাস করতেন। নলিনী দেবীর ঘরের উল্টোদিকের ঘরটিতে সারদা দেবীর জীবদ্দশায় জগদ্ধাত্রী পূজা অনুষ্ঠিত হত।

সঠিক অনুচ্ছেদ শিরোনাম কোনটি?
titleA. মাতৃমন্দির
titleB. ভানুপিসির বাড়ি
titleC. সিংহবাহিনী মন্দির
titleD. মায়ের নূতন বাটী
উত্তর: titleD
উত্তর কোরিয়ার পারমাণবিক অস্ত্র কর্মসূচি সমস্যা সমাধানের লক্ষ্যে, পিআরসি ২০০৩ সাল থেকে "ছয়-সদস্য আলোচনা" অংশগ্রহণ করে আসছে।

গণপ্রজাতন্ত্রী চীনের পররাষ্ট্র মন্ত্রী ইয়াং চিয়েছি বলেন, চীন "অটলভাবে" উত্তর কোরিয়া কর্তৃক অনুষ্ঠিত ২০১৩ পারমাণবিক পরীক্ষার বিরোধিতা জানায়। ২০১৩ সালের ১২ ফেব্রুয়ারিতে, ইয়াং চিয়েছি এক সাক্ষাতকারে চীনে নিযুক্ত উত্তর কোরিয়ার রাষ্ট্রদূত, জি জায় র‍্যংকে ব্যক্তিগতভাবে চীনের এই অবস্থান সম্পর্কে অবহিত করেন।
২০১৬ সালে, জানুয়ারিতে উত্তর কোরিয়া পারমাণবিক পরীক্ষা চালানোর পরপরই চীন এবং উত্তর কোরিয়া সম্পর্কের তিক্ততা অারও বৃদ্ধি পায়,চীনা মুখপাত্র হুয়া ছ্যুনইং এর বরাতে চীন তখন প্রতিক্রিয়া ব্যক্ত করে যে, "আমরা দৃঢ়ভাবে উত্তর কোরিয়াকে তার পরমাণু নিরস্ত্রীকরণের সংকল্পে প্রতিশ্রুত থাকার আহ্বান জানাই আর তাদের এমন কোন কর্ম সম্পাদন করা থেকে বিরত থাকার পরামর্শ দেই যা অবস্থার আরও অবনতি ঘটায়।" ২০১৬ এর ২৪ ফেব্রুয়ারি জাতিসংঘে যুক্তরাষ্ট্র ও চীন উত্তর কোরিয়া সরকারের বিরুদ্ধে নতুন কিছু চুক্তি আরোপ করে।

টাইমস অব ইন্ডিয়ার প্রতিবেদন অনুযায়ী, ভারতের স্বাধীনতা উদযাপনের এক বিশেষ নৈশভোজের অনুষ্ঠানে যুক্তরাজ্যের পররাষ্ট্র সচিব বরিস জনসন মত প্রকাশ করেন যএএ, উত্তর কোরিয়ার বাণিজ্যের ৮০% চীনের নিয়ন্ত্রণে এবং ঐ অঞ্চলের শিথিলতা বজায় রাখতে কূটনৈতিক সিদ্ধান্ত গ্রহণে কিম জং-উনকে অর্থনৈতিক চাপ প্রয়োগের ক্ষমতাও চীন সরকারের হাতে।

সঠিক অনুচ্ছেদ শিরোনাম কোনটি?
titleA. পারমাণবিক অস্ত্র কর্মসূচি
titleB. চীন-উত্তর কোরিয়া পারস্পরিক সাহায্য ও বন্ধুতাপূর্ণ সহায়তা চুক্তি
titleC. ২০১৮
titleD. ঠান্ডা যুদ্ধ-পরবর্তী যুগ
উত্তর: titleA
শিক্ষার্থীদের ক্যাডেট বলা হয় এবং তারা হাউস নামে পরিচিত হোস্টেলগুলোতে থাকে। ক্যাডেটরা ফিল্ড হকি, ফুটবল, বাস্কেটবল, সাঁতার, ভলিবল, টেবিল টেনিস এবং ঘোড়ায় চড়ার মতো খেলায় অংশ নেয়। ফিটনেস ক্রিয়াকলাপগুলির মধ্যে জুডো, কারাতে, জিমন্যাস্টিকস, জগিং এবং শারীরিক প্রশিক্ষণ (পিটি) সকালে এবং সন্ধ্যায় খেলাধুলা করা হয়। ছাত্রদের ড্রিল এবং শুটিং শেখানো হয়। ক্যাডেটগণ বিভিন্ন পাঠ্যক্রমিক এবং আধা পাঠ্যক্রমিক ক্রিয়াকলাপ যেমন প্রবন্ধ রচনা, বিতর্ক, বই পর্যালোচনা রচনা, নাটক এবং কুইজ শোতে অংশ নেয়।

সঠিক অনুচ্ছেদ শিরোনাম কোনটি?
titleA. ছাত্রজীবন
titleB. কমান্ড্যান্টদের তালিকা
titleC. ব্রিটিশ প্রশিক্ষক
titleD. ইতিহাস
উত্তর: titleA
ওয়াল্টন গ্রুপ ১৯৭৭ সালে এস. এম নুরুল আলম রিজভির হাত ধরে বাণিজ্যিক প্রতিষ্ঠান স্বরূপ যাত্রা শুরু করে। তবে এর মূল প্রতিষ্ঠাতা হচ্ছেন এস এম নজরুল ইসলাম। যিনি বর্তমান চেয়ারম্যান এস এম নুরুল ইসলাম রিজভির পিতা। ১৯৭০-এর দশকে ওয়াল্টন ইস্পাত শিল্পে প্রবেশ করেছিল এবং ২০০০এর দশকে এসে ইলেক্ট্রনিক্স ও অটোমোবাইল ব্যবসায় প্রবেশ করে।

সঠিক অনুচ্ছেদ শিরোনাম কোনটি?
titleA. কম্পিউটার
titleB. ইতিহাস
titleC. ওয়াল্টন মোটর সাইকেল
titleD. পণ্য
উত্তর: titleB
ক) ডোরজাম্বস: উচ্চতা ১.১০ মিটার এবং প্রস্তের ০.৫৬ মিটার পরিমাপের দরজা। 
প্রস্থ একটি একক উল্লম্ব ব্যান্ড সঙ্গে উত্কীর্ণ হয় যা একটি পুনর্নবীকরণ এক হয়। লালটেবিম্বিতে হাতি দ্বারা উল্লিখত দুটি পেয়ালা, পদ্মের উপর বসা একটি গজলক্ষীর ছবি আছে।
লিন্টেল: দোহারজামের উপরে আর্কাইভরাজ খোদাই করা হয়
নবগঠিত সকল পদ্মাসনে বসে।

খ) বিল্ডিং উপাদান: ল্যাটারাইট

গ) নির্মাণ কৌশলঃ শুকনো দাগন

ঘ) শৈলি: কালিঙ্গ

ঙ) বিশেষ বৈশিষ্ট্য, যদি থাকে: -

সঠিক অনুচ্ছেদ শিরোনাম কোনটি?
titleA. আলংকারিক বৈশিষ্ট্য: -
titleB. সম্পত্তি ব্যবহার
titleC. সংরক্ষণের অবস্থা
titleD. ঐতিহ্য ও কিংবদন্তী
উত্তর: titleA
আন্তর্জাতিক আদালত ৯ বছর মেয়াদি ১৫ জন বিচারক দ্বারা পরিচালিত। বিচারকগন স্থায়ী সালিস আদালতের মনোনীত তালিকা থেকে জাতিসংঘ সাধারণ পরিষদ ও নিরাপত্তা পরিষদ কর্তৃক নির্বাচিত হয়ে থাকে। এই নির্বাচন প্রক্রিয়া আন্তর্জাতিক আদালতের অনুচ্ছেদ ৪-১৯ –এর মাধ্যমে হয়ে থাকে। আদালতের ধারাবাহিকতা নিশ্চিত করার জন্য প্রতি ৩ বছর পর পর ৫ জন বিচারক নির্বাচন করা হয়। 
কোন বিচারক মারা গেলে, সাধারনত বাকি সময়ের জন্য বিশেষ নির্বাচনের মাধ্যমে বিচারক নির্বাচন করা হয়। একই দেশ থেকে দুই জন বিচারক থাকে না। অনুচ্ছেদ ৯ অনুসারে আদালতের সদস্যপদ ‘মৌলিক সমাজ ব্যাবস্থা ও শীর্ষস্থানীয় আইন ব্যাবস্থা’ কে প্রতিনিধিত্ব করে। মূলত, সকল ধরনের বিদ্যমান আইন। জন্মলগ্ন থেকে, নিরাপত্তা পরিষদের ৫ সদস্যের (ফ্রান্স, রাশিয়া, চীন, যুক্তরাজ্য ও যুক্তরাষ্ট্র) মধ্যে ৮ জনের বিচারক সবসময় এই আদালতে থাকে। শুধুমাত্র চীন কোনো নাম না দেওয়ার কারণে, এই আদালতে কোন ) বিচারক (১৯৬৭ থেকে ১৯৮৫ ছিল না।

অনুচ্ছেদ ৬ অনুসারে সকল বিচারক দেশ - জাতি নির্বিশেষে উন্নত নৈতিক চরিত্রের অধিকারি নির্বাচিত হবেন যারা নিজ দেশে সরবোচ্চ বিচার কার্যালয়ে উপযুক্ত এবং আন্তর্জাতিক আইন সম্পর্কে ব্যাপক ধারণা রাখেন। বিচার ব্যাবস্থার স্বাধীনতা অনুচ্ছেদ ১৬-১৮ দ্বারা নিশ্চিত করা হয় এবং আদালতের বিচারকেরা অন্য কোন পদে বা পরামর্শক হিসাবে কাজ করতে পারবেন না। সাধারনত এই আদালতের বিচারকেরা নিজস্ব নৈতিকতা দিয়ে এই আইন মেনে চলেন। কোন বিচারককে বরখাস্ত করা যাবে যদি বাকি বিচারকেরা সর্বসম্মত হন।
বিচারকেরা সম্মিলিত বাঁ পৃথক মতামত দিতে পারেন। সিদ্ধান্ত এবং পরামর্শ মতামত সংখ্যাগরিষ্ঠের ভিত্তিতে হয়। সমসংখ্যা মতামতের বিষয়ে প্রেসিডেন্টের সিদ্ধান্ত চূড়ান্ত। বিচারকেরা কোন বিষয়ে ভিন্নমত পোষণ করতে পারেন।

সঠিক অনুচ্ছেদ শিরোনাম কোনটি?
titleA. আনুষ্ঠানিক আদালত
titleB. বর্তমান বিচারক
titleC. কার্যক্রম
titleD. বিচারক নির্বাচন
উত্তর: titleD
শিক্ষাদানের প্রয়োজনে ফোর্ট উইলিয়াম কলেজে একটি গ্রন্থাগার গড়ে ওঠে। এই গ্রন্থাগারে সমগ্র দক্ষিণ এশিয়ার বিভিন্ন স্থান থেকে সংগৃহীত পুথিপত্র এবং কলেজের নিজস্ব প্রকাশনার বইপত্র রাখা হয়। পরবর্তীকালে বহু ঐতিহাসিক গুরুত্বসম্পন্ন বই এখানে সংরক্ষণও করা হয়। কলেজ ভেঙে দেওয়ার সময় এই বিরাট গ্রন্থসংগ্রহ নবগঠিত ক্যালকাটা পাবলিক লাইব্রেরিকে (অধুনা ভারতের জাতীয় গ্রন্থাগার) দান করা হয়।

সঠিক অনুচ্ছেদ শিরোনাম কোনটি?
titleA. গ্রন্থাগার
titleB. সমস্যা
titleC. অবস্থান
titleD. বিশিষ্ট পণ্ডিতবর্গ
উত্তর: titleA
শীতল বায়ু ঘূর্ণি হলো ক্ষুদ্র "ফানেলাকৃতির মেঘ" যা কিউমুলিফর্ম মেঘের নীচ বা পাশ থেকে সৃষ্টি হয়। এগুলো ভূমি সমতলে কদাচিৎ বাতাস উৎপন্ন করে। যেহেতু এগুলো দুর্লভ, ক্ষণস্থায়ী এবং সহজে সনাক্ত করা যায় না (এগুলোর ক্ষুদ্রাকৃতি ও অঘূর্ণনশীল প্রকৃতির জন্য), তাই এদের গঠন-প্রক্রিয়া সম্পর্কে বেশি কিছু এখনো জানা যায় নি।

সঠিক অনুচ্ছেদ শিরোনাম কোনটি?
titleA. শীতল বায়ু ঘূর্ণি
titleB. ঘূর্ণন ধূলিঝড়
titleC. পরিভাষা
titleD. নিঃশেষ
উত্তর: titleA
সিলুরিয়ান পাআথরের স্তর প্রথম আবিষ্কারের কৃতিত্ব ব্রিটিশ প্রত্নতাত্ত্বিক রডারিক মার্চিসনের। তিনি ১৮৩০ এর দশকের প্রথম দিকে দক্ষিণ ওয়েল্‌সে জীবাশ্মযুক্ত পলিঘটিত পাথরের স্তর নিয়ে পরীক্ষাকালীন এই আবিষ্কার করেন। তিনি এই স্তরের নামকরণ অরেন এক প্রাচীন স্থানীয় উপজাতি সিলুরেসদের নামানুসারে। এই সিদ্ধান্তের পিছনে অনুপ্রেরণা যুগিয়েছিলেন তার বন্ধু অ্যাডাম সেজ্‌উইক, যিনি ইতোমধ্যে ওয়েল্‌স রাজ্যের লাতিন নাম "ক্যাম্ব্রিয়া" অনুসারে সিলুরিয়ানের পূর্ববর্তী একটি যুগের নামকরণ করেছিলেন ক্যাম্ব্রিয়ান। অতঃপর সিলুরিয়ান যুগের সাথে সিলুরেস উপজাতির কোনও গূঢ়তর সম্পর্ক নেই। ১৮৩৫ এ দুই বিজ্ঞানী একটি যুগ্ম গবেষণাপত্র প্রকাশ করেন। এর শিরোনাম ছিল "অন দ্য সিলুরিয়ান অ্যান্ড ক্যাম্ব্রিয়ান সিস্টেম্‌স, এক্সিবিটিং দ্য অর্ডার ইন হুইচ দ্য ওল্ডার সেডিমেন্টারি স্ট্রাটা সাকসিড ইচ আদার ইন ইংল্যান্ড অ্যান্ড ওয়েল্‌স"। এই গবেষণাপত্রটিকে আধুনিক ভূতাত্ত্বিক সময়রেখার ধারণার জনক বলা যেতে পারে। প্রাথমিক পর্যায়ে সিলুরিয়ান যুগের স্তরের যা বর্ণনা দেওয়া হয়েছিল, সেই অনুযায়ী এগোতে গিয়ে শীঘ্রই সারা ইউরোপে প্রাপ্ত নানা সিলুরিয়ান পাথরের স্তর সেজ্‌উইকের "ক্যাম্ব্রিয়ান" স্তরের সঙ্গে সমাপতিত হতে দেখা যায়। ফলে দুই বন্ধুর মধ্যে মন কষাকষির সৃষ্টি হয় ও বন্ধুত্বের ইতি ঘটে। অবশেষে বিতর্কিত স্তরগুলোকে অর্ডোভিশিয়ান নামক একটি নতুন পর্যায়ের অন্তর্ভুক্ত করে চার্লস ল্যাপওয়ার্থ বিতর্কের সমাধান করেন। প্রথম দিকে সিলুরিয়ানের একটি বিকল্প নাম ছিল "গটল্যান্ডিয়ান", বাল্টিক উপকূলবর্তী গটল্যান্ড থেকে প্রাপ্ত স্তরের নামানুসারে।

ফরাসি ভূতাত্ত্বিক জোয়াকিম বাহন্দ্‌ মার্চিসনের কাজ এগিয়ে নিয়ে যেতে "সিলুরিয়ান" শব্দটি পরবর্তী গবেষণার চেয়েও বেশি সময়গত বিস্তারের পাথরের স্তরের বর্ণনা দিতে ব্যবহার করেছেন। তিনি বোহেমিয়ার সিলুরিয়ান পাথরের স্তরগুলোকে আটটি পর্যায়ে ভাগ করেন। ১৮৫৪ তে এডওয়ার্ড ফোর্বস তার যুগ বিভাজন পদ্ধতিকে প্রশ্নের মুখে ফেলেন এবং পরবর্তী গবেষণা থেকে বাহন্দ্‌ প্রস্তাবিত শেষ সিলুরিয়ান স্তরগুলোকে ডেভোনিয়ান হিসেবে শনাক্ত করা গিয়েছে। স্তরগুলোর শ্রেণীবিভাগে এই সমস্ত মেরামতির পরেও বোহেমিয়া অঞ্চলটিকে আদিমতম জীবাশ্ম গবেষণার কাজে গুরুত্বপূর্ণ জায়গা করে দেওয়ার জন্য বাহন্দের কৃতিত্ব অনস্বীকার্য।

সঠিক অনুচ্ছেদ শিরোনাম কোনটি?
titleA. ভূগোল
titleB. উদ্ভিদ ও প্রাণীকুল
titleC. চর্চার ইতিহাস
titleD. জলবায়ু ও সমুদ্রপৃষ্ঠ
উত্তর: titleC
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। চাকদহ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

চাকদহ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. রেলপথ
titleC. পরিকাঠাম
titleD. অবস্থান
উত্তর: titleC
জীবনের শেষভাগেও রাজনৈতিকভাবে সক্রিয় ছিলেন গোখলে। এই উদ্দ্যেশ্যে তিনি একাধিক স্থান ভ্রমণ করেন। ১৯০৮ সালে ইংল্যান্ড সফরের পাশাপাশি ১৯১২ সালে গান্ধীজির আমন্ত্রণে তিনি দক্ষিণ আফ্রিকা সফরেও যান। এরই সঙ্গে সঙ্গে শিক্ষার প্রসারের লক্ষ্যে সারভেন্টস অফ ইন্ডিয়া সোসাইটি, কংগ্রেস ও আইনসভার কাজও চালিয়ে যান। অতিরিক্ত পরিশ্রমে তার স্বাস্থ্য ভেঙে পড়ে। ১৯১৫ সালের ১৯ ফেব্রুয়ারি মাত্র ঊনপঞ্চাশ বছর বয়সে তার জীবনাবসান হয়।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. মৃত্যু
titleC. সারভেন্টস অফ ইন্ডিয়া সোসাইটি
titleD. ব্রিটিশ সরকারি ব্যবস্থায় অংশগ্রহণ
উত্তর: titleB
আনোয়ার পাশা উসমানীয়-জার্মান মৈত্রীর একজন স্থপতি ছিলেন এবং আশা করেন যে যুদ্ধে দ্রুত বিজয় আসবে যা সাম্রাজ্যের জন্য সহায়ক হবে। মন্ত্রীসভার অন্যান্য সদস্যদের অবিহিত না করে তিনি দুটি জার্মান যুদ্ধ্বজাহাজ এসএমএস গোবেন ও এসএমএস ব্রেসলাউ এডমিরাল উইলহেম সাউচনের নেতৃত্বে দারদানেলিসে প্রবেশের অনুমতি দেন। ফরাসি ও রুশ কূটনৈতিক তৎপরতা সত্ত্বেও নিরপেক্ষ উসমানীয়দের এই কাজটি জার্মানদের পক্ষে কাজ করে। শেষপর্যন্ত যখন এডমিরাল সাউচন, যিনি এসময় উসমানীয় নৌবাহিনীর কমান্ডার ইন চিফ ছিলেন, উক্ত জাহাজদ্বয় নিয়ে কৃষ্ণ সাগরে ওডেসা, সেভাস্টোপল ও থিওডোসিয়ার রুশ বন্দর আক্রমণ করলে পরিস্থিতিতে চূড়ান্ত পর্যায়ে পৌছায়। ২ নভেম্বর রাশিয়া উসমানীয় সাম্রাজ্যের বিরুদ্ধে যুদ্ধ ঘোষণা করে। ৫ নভেম্বর ব্রিটেন তাদের অনুসরণ করে। তুর্কি মন্ত্রীসভার অধিকাংশ সদস্য ও সিইউপির নেতারা যুদ্ধে অংশগ্রহণের বিরোধী ছিলেন। কিন্তু আনোয়ার পাশা এটাকে সঠিক বলে ধরে নেন।

১৯১৪ এর ৩১ অক্টোবর যুদ্ধ শুরু হলে আনোয়ার আদেশ দেন সামরিক বয়সের সকল ব্যক্তিকে সেনাসংগ্রহ অফিসে রিপোর্ট করতে হবে। ব্যাপক সংখ্যক লোকের ব্যবস্থা করতে অফিসগুলো অক্ষম ছিল এবং এর ফলে সময় দীর্ঘায়িত হয়। এই ঘটনা সে বছর ফসল উৎপাদনে প্রভাব ফেলে।

সঠিক অনুচ্ছেদ শিরোনাম কোনটি?
titleA. ক্ষমতায় উত্থান
titleB. সারিকামিশের যুদ্ধ, ১৯১৪
titleC. প্রথম বিশ্বযুদ্ধ
titleD. যুদ্ধমন্ত্রী
উত্তর: titleC
ম্যাক্সওয়েল ১০ ফেব্রুয়ারি ১৮৯৬ সালে সিডনির ফরেস্ট লজ, নিউ সাউথ ওয়েলস , এ জন ম্যাক্সওয়েল যিনি একজন শ্রমিক এবং এলিজাবেথ এর ঘরে জন্ম গ্রহণ করেন। তিনি তিন বছর অস্ট্রেলিয়ান সেনাবাহিনীর ক্যাডেটদের একজন সদস্য ছিলেন।, বিদ্যালয় পালিয়ে তিনি একজন শিক্ষানবিশ বয়েল মেকার হিসেবে নিউক্যাসলের কাছাকাছি একটি ইঞ্জিনিয়ারিং কর্মক্ষেত্রে কাজ করতেন। ২ বছর তিনি সিটিজেন সামরিক বাহিনীতে সদস্য ছিলেন এবং পরে ৬ ফেব্রুয়ারি ১৯১৫ সালে তিনি বেশি টাকার জন্য অস্ট্রেলিয়ান ইম্পেরিয়াল ফোর্স এ যোগদান করেছিলেন।

সঠিক অনুচ্ছেদ শিরোনাম কোনটি?
titleA. প্রশিক্ষণ, ফেব্রুয়ারি ১৯১৫ থেকে মে ১৯১৭ ওয়েস্টার্ন ফ্রন্ট এ
titleB. ওয়েস্টার্ন ফ্রন্ট: মে ১৯১৭ থেকে আগস্ট ১৯১৮
titleC. শৈশব ও কৈশোর
titleD. প্রথম বিশ্ব যুদ্ধ
উত্তর: titleC
চতুর্দশ শতাব্দীর শুরুর দিকে স্নার-থাং বৌদ্ধবিহারে 'ব্যাম্স-'দ্ব্যাংস () নামক ব্কা-ব্র্গ্যুদ সম্প্রদায়ের বৌদ্ধ ভিক্ষু ব্কা'-'গ্যুর এবং ব্স্তান-'গ্যুর গ্রন্থসঙ্কলনের রচনা শুরু করেন। ব্কা'-'গ্যুর সঙ্কলনে গৌতম বুদ্ধের শিক্ষা এবং ব্স্তান-'গ্যুর সঙ্কলনে ভারতীয় ও অ-তিব্বতীয় বৌদ্ধ শিক্ষকদের শিক্ষা স্থান পায়। বু-স্তোন-রিন-ছেন-গ্রুব এই দুইটি গ্রন্থসঙ্কলনকে পরিবর্ধন করার কাজ সম্পূর্ণ করেন। কিন্তু তিনি এই কাজ করতে গিয়ে র্ন্যিং-মা ধর্মসম্প্রদায়ের সমস্ত তন্ত্রকে ব্কা'-'গ্যুর সঙ্কলন থেকে বাদ দিয়ে দেন। তার মতে এই তন্ত্রগুলি গৌতম বুদ্ধের শিক্ষা না হওয়ায় প্রামাণিক নয়। তৎকালীন তিব্বতী সমাজে র্ন্যিং-মা সম্প্রদায় বিরোধী মনোভাব থেকেই বু-স্তোন-রিন-ছেন-গ্রুব ব্কা'-'গ্যুর সঙ্কলন থেকে র্ন্যিং-মা তন্ত্রগুলিকে অপসারণ করেছিলেন জন্য দায়ী বলে তিব্বতবিদেরা দাবী করেন। তার এই ধরনের সম্পাদনায় বেশ কিছু অসঙ্গতি রয়ে গেছে। যেমন, বজ্রকীল তন্ত্র সা-স্ক্যা ধর্মসম্প্রদায়ের গুরুত্বপূর্ণ তন্ত্র হওয়া সত্ত্বেও র্ন্যিং-মা ধর্মসম্প্রদায়েরও গুরুত্বপূর্ণ তন্ত্র বলে একে বাদ দেওয়া হয়। আবার, ব্কা'-'গ্যুর থেকে গুহ্যমূলতন্ত্র বাদ দেওয়া হলেও ব্স্তান-'গ্যুর থেকে বজ্রহাসের গুহ্যসমাজটীকা নামক টীকাভাষ্যকে রেখে দেওয়া হয়, যদিও তা ছিল মূলতঃ গুহ্যমূলতন্ত্রের টীকা।

সঠিক অনুচ্ছেদ শিরোনাম কোনটি?
titleA. জন্ম
titleB. ব্কা'-'গ্যুর এবং ব্স্তান-'গ্যুর সম্পাদনা
titleC. শিক্ষাদান
titleD. শিক্ষা
উত্তর: titleB